### | | | | --- | --- | | | | | --- | | **Byråd** 31. maj 2016 Sagsnr. 710-2013-8250 Dok.nr. 710-2016-196979 Oskar Bertelsen | | 105.                Forslag til lokalplan nr. 355 - Centerområde i [adresse] og kommuneplantillæg nr. 20 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til forslag til
”Lokalplan nr. 355 – Centerområde i [adresse] og tillæg nr. 20 til Kommuneplan 13”
for et privatejet areal ved Skolevej og [adresse] i [adresse].

Formålet med lokalplanen er at åbne mulighed for at opføre en
dagligvarebutik på max. 1.200 m² og seks tæt-lave boliger eller etageboliger
centralt i [adresse]. [adresse] ønsker med udgangspunkt i ”Helhedsplan for
centerområde i [adresse]” at styrke de bymæssige funktioner, der findes i [adresse] i
dag, med et godt handelsmiljø og gode byrum.

Lokalplanområdet ligger inden for ”Helhedsplan for centerområde
i [adresse]” og lokalplanen er i overensstemmelse med intentionerne i
helhedsplanen.

**VURDERING**

Lokalplanen er den første lokalplan, der udarbejdes i
overensstemmelse med ”Helhedsplan for centerområde i [adresse]”. Planen er
udarbejdet på privat initiativ med henblik på at opføre en dagligvarebutik.

Området er udlagt til centerformål i kommuneplanen, men
lokalplanforslaget ledsages af et forslag til kommuneplantillæg, der ændrer den
maksimale bebyggelsesprocent for boliger fra 30 % til 40 % for tæt-lave boliger
og 50 % for etageboliger.

Teknik og Kultur har foretaget en screening af lokalplanen
og kommuneplantillægget efter ”Lov om miljøvurdering af planer og programmer”.
Det vurderes, at de miljømæssige konsekvenser som følge af lokalplanens og
kommuneplantillæggets gennemførelse er af en sådan karakter, at det ikke er
nødvendigt at udarbejde en egentlig miljøvurdering

**ØKONOMI**

Lokalplanen forventes realiseret som en privat udstykning
og medfører ikke udgifter for Favrskov Kommune.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en indsigelsesfrist
på mindst otte uger.

**INDSTILLING**

Direktøren for Teknik og Kultur indstiller til Byrådet:

1.   At forslag til ”Lokalplan
nr. 355 – Dagligvarebutik og boliger i [adresse] og tillæg nr. 20 til Kommuneplan
13” godkendes og fremlægges i offentlig høring i otte uger.

**BESLUTNING**

***Teknik- og Miljøudvalget, 9. maj 2016:***

Fraværende:Ingen

Indstilles godkendt.

***Økonomiudvalget, 24. maj 2016:***

Fraværende:Julius Brandt

Indstilles godkendt.

**Bilag**

|  |  |
| --- | --- |
| Forslag til lokalplan nr. 355 - Centerområde i [adresse] og tillæg nr. 20 til Kommuneplan 13 | 710-2016-162443 |